
5. számú melléklet

ÚTMUTATÓ A MŰHELYVITA MEGSZERVEZÉSÉHEZ ÉS LEBONYOLÍTÁSÁHOZ

A műhelyvita teljeskörű megszervezése a témavezető feladata. 

PhD műhelyvita bizottságának összetétele
A műhelyvita bizottságában az értekezés témakörének megfelelő kutatási területen működő, legalább PhD fokozattal rendelkező személyeknek kell lenniük. 
Bizottság tagjai:
1. elnök,
1. titkár,
1. két opponens (legalább az egyikük külsős).
A bizottsági tagokon és a témavezetőn kívül FONTOS, hogy további minimum 5 PhD fokozattal rendelkező személy vegyen részt a műhelyvitán, a jelenléti íven dokumentálva! 

PhD műhelyvita elnöki követelményei
A műhelyvita elnöke az Egyetemmel foglalkoztatásra irányuló jogviszonyban álló egyetemi tanár, habilitált egyetemi docens, habilitált főiskolai tanár, vagy az MTA doktora címmel rendelkező oktató, kutató, továbbá az Egyetem Professor Emeritusa. 

PhD műhelyvita opponensi követelményei és az opponensek feladatai 
Az opponenseknek az értekezés témakörének megfelelő kutatási területen működő, legalább PhD fokozattal rendelkező személyeknek kell lenniük.
Az opponens a véleményét az EDSZ-ban megadott szempontok szerint készíti el és aláírva juttatja el a jelöltnek és a műhelyvita titkárának. A műhelyvita eredményéről a bizottság határozatot készít és ellenjegyzéssel látja el.

A témavezető műhelyvitával kapcsolatos teendői:
· felkéri a műhelyvita elnökét az esemény lebonyolítására,
· felkéri az opponenseket a jelölt doktori értekezésének bírálatára,
· felkéri a műhelyvita titkárát a dokumentációs teendők elvégzésére,
· termet foglal a műhelyvita lebonyolításához,
· kiküldi a műhelyvita meghívóját.

A műhelyvita elnökének feladatai:
· levezeti a műhelyvitát,
· a műhelyvita eredményéről a bizottság tagjaival határozatot készít és ellenjegyzéssel látja el.

A műhelyvita titkárának feladatai:
· a műhelyvita lefolytatásáról jegyzőkönyvet készít, 
· a műhelyvita eredményéről a bizottság tagjaival határozatot készít, 
· a műhelyvitán jelenléti ívet készít,
· a műhelyvita lefolytatásának aláírt jegyzőkönyvét; az aláírt opponensi véleményeket; az aláírt határozatot és a jelenléti ívet benyújtja, mind elektronikusan, mind eredetiben a DHK-hoz. 

